Muhammad ibn Dovud Iylaqiy. Muhammad ibn Dovud Iylaqiy(arabcha:محمد بن داود لكى —Muhammad ibn Dovud Iylaqiy — Toʻliq ismi: Xatib Abu Abdulloh Muhammad ibn Dovud ibn Ahmad ibn Rizvon Iylaqiy (vafoti 539/1144-yil)) — faqih. Faoliyati. Muhammad ibn Dovud Iylaqiy Fargʻonaning „Iylaq“ qishlogʻidan boʻlib, ilm izlab Marv va Nishopurga safar qilgan. Manbalarda allomaning shofiʼiy faqihlaridan boʻlganligi zikr qilinadi. Ustozlari qatorida hadis ilmi sohasida Abu Abdulloh Muhammad Faroviy (440/1048—503/1109-yil), tariqatda Hasan ibn Masʼud Faroiy, xilof ilmida Muhammad ibn Yahyo Jiziy kabi olimlarning ismlari zikr qilinadi. Muhammad ibn Dovud Iylaqiy vafoti oldidan Marvga kelib, bir muddat Amoliy madrasasida Abu Saʼd Samʼoniy huzurida yashagan va Samʼoniy undan hadis tinglagani haqida maʼlumotlar bor.